《城东别墅》
明代·谢一夔

涿州城在何许远，帝乡西去百余里。一望云林入渺茫，甲第纷纭若鳞比。

殷君别墅城之东，轩窗四面开玲珑。碧槛朱甍插晴昊，罗帏绣幕围春风。

尘飞不到庭宇肃，花草四时香馥郁。千章乔木势凌空，万仞峰峦如削玉。

溯君挟策对彤墀，屈指年华四十余。报国寸心知愈赤，忧时两鬓欲成丝。

祗今进职地官亚，瑚琏圭璋耸声价。登庸深拟继伊周，辅治端期并虞夏。

异时优诏许还乡，煌煌昼锦生辉光。眼看别墅多佳趣，何羡当年绿野堂。

作者简介：谢一夔，古源（今乔乐乡前泽花园）人，生于明仁宗洪熙元年（公元1425年），卒于明宪宗成化二十三年（公元1488年）。天顺四年进士，明英宗钦点状元，曾出任翰林学士、礼部右侍郎、工部尚书等职。其一生著述颇丰，修《英宗实录》、《宋元通鉴纲目》、《续资治通鉴纲目》等史书，并着有《谢文庄公集》、《力余福》等，还曾为明宪宗、孝宗父子的老师，是明代中叶一位颇具声名的大臣、学者。